קיץ אינדיאני (שיר)

"קיץ אינדיאני" (בצרפתית: L'Été indien) הוא שיר שבוצע על ידי הזמר הצרפתי ז'ו דסאן, שיצא לאור ב-6 ביוני 1975. השיר היה הלהיט הגדול ביותר של דסאן, ומכר יותר מ-800,000 עותקים בצרפת וכשני מיליון ברחבי העולם.

השיר הופץ ב-25 מדינות ולאחר מכן הוקלט בידי דסאן במספר שפות: בגרמנית הוא נקרא Septemberwind (רוח ספטמבר), באיטלקית L'estate di San Martino (קיץ אינדיאני), בספרדית Aun vivo para el amor (Solo puedo mirar atras) (אני עדיין חי למען האהבה (אני יכול רק להסתכל אחורה)) ובאנגלית Indian Summer (קיץ אינדיאני).

רקע
בזמן שמכירות אלבומו של דסאן "Le Costume blanc" שיצא בחג המולד של שנת 1974 היו בינוניות, חיפש האמרגן שלו, ז'אק פלה, שיר סוחף שיוכל להחיות את הקריירה של הזמר שלו. במהלך מפגש האזנה ב-CBS בתחילת מאי 1975, הוא הבחין בשיר איטלקי בשם "אפריקה" של להקת אלבטרוס, שנכתב באנגלית על ידי טוטו קוטוניו, ויטו פלאביצ'יני, פסקואלה לוסיטו וסם וורד. טוטו קוטוניו רצה שקלוד פרנסואה יעשה את הגרסה הצרפתית והמפיק שלו נסע במיוחד לפריז כדי להציגה בפני הזמר. פרנסואה איחר בתשובתו ופלה ניצל את ההזדמנות לחתום עם המפיק.

הצלחת השיר
דסאן עיבד מחדש את השיר וביקש שיכתבו לו מילים חדשות. הפזמונאים קלוד למסל ופייר דלנואה, נסעו לסוף שבוע לדוביל שבצפון צרפת על מנת להתמקד בכתיבה, ומזג האוויר החמים הזכיר להם קיץ אינדיאני. הם דמיינו סיפור אהבה ישן על רקע צבעי הסתיו של החוף המזרחי האמריקאי. פלה ודסאן לא חשבו שהרעיון של קיץ אינדיאני והאזכור של הציירת הצרפתייה הלא מפורסמת מארי לורנסן, הם נושאים מסחריים במיוחד, אבל לבסוף הם שוכנעו להשאירם בשיר.

הקלטת השיר התקיימה ב-24 במאי 1975, הוא שוחרר ב-6 ביוני, ולמרות הקצב האיטי שלו, הוא הפך ללהיט רב המכר של דסאן.

השיר זכה להצלחה ברחבי העולם, ודורג במקום הראשון במצעדים בבלגיה (וולוניה), צרפת, ישראל וקנדה (קוויבק). השיר דורג גם בעשירייה הראשונה בבלגיה (פלנדריה), פינלנד, שווייץ, יוגוסלביה וארגנטינה. בישראל דורג השיר במקום הרביעי במצעד הלועזי השנתי של רשת ב' 1975.

בצרפת, השיר היה השיר השני הנמכר ביותר בשנת 1975 עם מכירות של יותר מ-800,000 עותקים.

מצעדים
מצעדי הפזמונים השבועיים
מצעד (1975)מיקום שיאארגנטינה (בילבורד)10בלגיה (אולטרה-טופ 50 פלנדריה)4בלגיה (אולטרה-טופ 50 וולוניה)1פינלנד (Suomen virallinen lista)4צרפת (CIDD)1ישראל (IBA)1הולנד (40 המובילים בהולנד)22הולנד (סינגל טופ 100)12קוויבק (Palmarès francophone)1ספרד (El Gran Musical)12שווייץ (Schweizer Hitparade)5טורקיה (בילבורד)11גרמניה המערבית (GfK)47יוגוסלביה (בילבורד)8
מצעד (1989)מיקום שיאצרפת (SNEP)35 מצעדי סוף השנה 
מצעד (1975)מיקוםבלגיה (אולטרה טופ פלנדריה)17צרפת (SNEPA)2שווייץ (Schweizer Hitparade)20

גרסאות
 ב-1975, הזמר פרננדו פרנאן גומז ביצע גרסת כיסוי לשיר בספרדית "Aun vivo para el amor" (אני עדיין חי למען האהבה).
 ב-1976, ננסי סינטרה ולי הייזלווד ביצעו גרסת כיסוי לשיר באנגלית בשם "Indian Summer".
 ב-2004, הזמרת הפולנייה מנדרינה  ביצעה גרסת טכנו באלבומה "Mandaryna.com".
 ב-2015, להקת הפאנק-רוק הצרפתית Opium du peuple ביצעו גרסת כיסוי לשיר באלבומם "La Revanche des clones".

גרסה עברית
הזמר-שחקן אוהד יהודאי ביצע גרסה עברית של השיר במופע מחווה לשנסונים הצרפתיים, "הקומפניון דה לה שנסון", בשנת 2008.

השיר "אלי את לי פריז" של שי המבר מתוך אלבומה "כל החלומות" שיצא לאור ביולי 2023, כולל דגימות מהפזמון המוכר של "קיץ אינדיאני" של דסאן.

 קישורים חיצוניים 
 20px "L'Été indien", במסד הנתונים המוזיקלי AllMusic
 20px "L'Été indien", במסד הנתונים המוזיקלי MusicBrainz
 20px "L'Été indien", במסד הנתונים המוזיקלי Discogs
 30px "L'Été indien", במסד הנתונים המוזיקלי Genius
 20px "L'Été indien", באתר המוזיקה Spotify
 44px "L'Été indien", באתר המוזיקה אפל מיוזיק
 44px "L'Été indien", באתר המוזיקה Deezer
 55px "L'Été indien", באתר המוזיקה Tidal
 20px "L'Été indien", באתר המוזיקה SoundCloud
 "L'Été indien", באתר המוזיקה SecondHandSongs

 ביצועים בצרפתית




 ביצועים בספרדית



 ביצועים בגרמנית



 ביצועים באיטלקית


 ביצועים באנגלית



 ביצועים ברוסית


 הערות שוליים 

קטגוריה:שירי 1975
קטגוריה:סינגלים מ-1975
קטגוריה:סינגלים מ-2004
קטגוריה:שירי ז'ו דסאן
קטגוריה:שירים בצרפתית
קטגוריה:שירים על כאב לב
קטגוריה:שירים על פרידה
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS רקורדס
קטגוריה:סינגלים שהגיעו למקום הראשון בצרפת